Asker krematorium

Asker krematorium ble tegnet av Gudolf Blakstad og Herman Munthe-Kaas og tatt i bruk i 1960. Det står vis-à-vis Asker kirke, på den andre siden av parkeringsplassen.

Krematoriet er oppført i hvitslemmet teglDahle og Havran (2008), s. 260. Ifølge Norges kirker er det av betong, så det er mulig det dreier seg om et betongskall forblendet med tegl.. Fondveggen i seremonirommet er dekorert med en mosaikk av Harriet Backer (f. 1934).

I 1999–2000 ble det i tilknytning til krematoriebygget oppført et bårehus etter tegninger av Carl-Viggo Hølmebakk. Materialet er hvit teglstein, og bårehuset inneholder både oppbevaringsrom og visningsrom. Det er utsmykket med stålskulpturer av Per Inge Bjørlo. Bårehuset er tildelt arkitekturprisene Houens fonds diplom (2003) og Byggeskikkutvalgets hederspris (2000) og blitt nominert til andre.

Til tross for medieoppmerksomheten omkring arkitekturen er ikke krematoriet oppgradert til å oppfylle tidens strengere utslippskravJf. Lovdata. I stedet er krematoriedriften i Asker nedlagt, og man benytter i dag Haslum krematorium i BærumBudstikka.no 30/4-2008. Seremonirommet i Asker brukes imidlertid fortsatt.

 Referanser 

 Litteratur 


 Eksterne lenker 

 Budstikkas Asker og Bærum-leksikon om krematoriet med bårehus
 Bygg uten grenser  om bårehuset
 Carl-Viggo Hølmebakk AS om bårehuset
 Kirkegårdene i Asker 

Kategori:Kirker i Asker
Kategori:Gravlunder i Akershus
Kategori:Nedlagte krematorier i Norge
Kategori:Bygninger tegnet av Gudolf Blakstad
Kategori:Herman Munthe-Kaas
Kategori:Carl-Viggo Hølmebakk
Kategori:Houens fonds diplom
Kategori:Byggverk fullført i 1960
Kategori:Byggverk fullført i 2000
Kategori:Arkitektur i 2000
Kategori:Arkitektur i 2003